«Սխալ տեղ են կազմակերպել բողոքի ցույցը, պետք է ՊԵԿ-ի մոտ կազմակերպեին, որովհետև մենք ոչ մի կապ չունենք հարկման մեխանիզմների հետ»,- Աժ-ում լրագրողների հետ զրույցում ասաց Առողջապահության նախարարի պաշտոնակատար Արսեն Թորոսյանն՝ անդրադառնալով ատամնաբույժների այսօրվա բողոքի ակցիային: «Ինձ համար էական է ստվերային շրջանառության սպիտակեցումը, և այդ գործիքը ներդրված է միայն դրա համար: Քանի որ շատ բարդ է վերահսկել ատամնաբույժների աշխատանքը կապված, թե քանի ատամ է հեռացրել ու պլոմբ դրել, պետությունը որոշել է վճարը ֆիքսել, որպեսզի մանրուքների հետևից չընկնի՝ ո՛չ անհարկի խանգարելով, ո՛չ էլ կասկածներ ունենալով, որ իրեն խաբում են»,- ասաց Թորոսյանը՝ հավելելով, որ հարցի հետ կապված որևէ էական առաջարկ չունեն ՊԵԿ-ին: